
Конкурсна процедура 33.20-2021,  Приоритет 1: Реализиране на форми за взаимодействие между децата и учениците от различен етнически произход за утвърждаването на междукултурни ценности и многообразието в образователната среда за изграждане и възпитаване у подрастващите на социокултурен модел на поведение, основан на поведенчески модели за взаимен хуманизъм и толерантност


СРЕДНО  УЧИЛИЩЕ « АСЕН ЗЛАТАРОВ»
СЕЛО ГИГЕН, ОБЩИНА ГУЛЯНЦИ, ОБЛАСТ ПЛЕВЕН

Email: sou_gigen@abv.bg;тел. 06562/ 2123; 0878711842

                                             ИНФОРМАЦИЯ

От Николина Богомилова Маркова,

През месец август 2021 година участвахме с проектно предложение „ С поглед към бъдещето“ по конкурсна процедура 33.20-2021 към Център за образователна интеграция на деца и ученици от етнически малцинства/ ЦОИДУЕМ/, Приоритетна ос 1: Реализиране на форми за взаимодействие между деца и учениците от различен етнически произход за утвърждаването на междукултурни ценности и многообразието в образователната среда за изграждане и възпитаване у подрастващите на социокултурен модел на поведение, основан на поведенчески модели за взаимен хуманизъм и толерантност.

 
Проектното предложение беше одобрено и беше сключен Договор № БС33.20-1-012/ 22.10.2021 г. за изпълнение на проектното предложение.

В изпълнение на проекта са включени ученици от 1- 8 клас, разпределени в 6 тематични групи както следва:

· „ Четене и драматизация на приказки“ -/ учениците от 1- 2 клас/;

· „ Проучване бита , културата и традиционните занаяти“ - / учениците от 3- 4 клас/;

· „ Зная, мога, общувам“ -/ ученици от 5- 6 клас/;

· „ Аз –самооценителят“ - / ученици от 7-8 клас/;

· „ Лятна академия“ – 2 групи с ученици от 1-4 клас и 5-8 клас

За всички групи са изготвени програми за изпълнение на дейностите. Срокът за изпълнението им е десет месеца, считано от 22. 10. 2021 г. Сумата, необходима за изпълнение на дейностите е 9 933.66 лв.

Бяха сключени граждански договори с ръководителите на групите, които изготвиха програма за работа с учениците. Беше проведен подбор за участие на учениците.

Изпратени бяха покани за представяне на оферти от „ Медиатех“ , „ Луки“ ЕООД, ЕТ“ Димекс-Л“ за необходимите материали за проекта: ролков банер, Сандвичи и минерална вода, канцеларски и други материали за нуждите на групите.


Сключен беше договор с фирма“ Спаркс“ ЕООД за изпълнение на комплексна туристическа услуга: двудневна есккурзия за гр. Враща- гл. Вършец и пещерата Леденика.

В периода от месец октомври до месец август всички одобрени ученици от групите участваха в занимания по предварително изготвени и одобрени от ръководителя на проекта програми.

Придобиха знания за правата и задължениата на децата, за отношенията между тях

През подготвителния период родителите подадоха заявления за съгласие за участие на децата им в дейността. Участници в дейността бяха ученици от 5-6 клас, вкл. от етническите малцинства. Беше сключен граждански договор с учител, преминал специализирано обучение за работа в мултикултурна среда. Ръководителят представи учебна програма. Бяха осигурени необходимите учебни материали.

Дейността се  изпълни съгласно утвърдената от ръководителя на проекта и директор на СУ програма и одобрени месечни графици.  Бяха разгледани теми, свързани със запознаване с българските и международни нормативи за правата  и задълженията на децата, съпоставяне правата и задълженията на хората от различни нации, запознаване с форми за преодоляване на проблеми, агресия, насилие, дискриминация, конфликти в училище и негативни нагласи в общността, как да се носи отговорност за поведението и да се оценяват постъпките за живота си и този на другите хора. Преди занятията темите бяха обявявани предварително. В част от заниманията участваха и родители - доброволци, които активно се включиха в дискусиите. Ръководителят на групата използваше интерактивни методи на работа.  Учениците изпълняваха поставени задачи в малки групи. 

Усвоените знания учениците демонстрираха при провеждането на тематична викторина в края на дейността.   

Разработили са и презентации за ежедневието в училище по избрани от тях теми.

Ръководителят на проекта е осъществявал вътрешен мониторинг на качеството на работа с учениците и оценка удовлетвореността им от участие в проекта.

Изпълнени са поставените цели като са надградени интеркултурните и съвременните ключови компетенции на учениците  в областта на правата на човека; формирани са автономни личности; повишена е чувствителността на учениците към дискриминационните прояви и агресията; усвоени са знания  за преодоляване на негативните прояви.

Постигнати са следните резултати:

- 10 ученици са усвоили знания за личностна самооценка и разбиране на различните. 

- подобрени са междуличностните взаимоотношения между учениците от различните етнически групи.

-  подобрена е комуникацията между ученици и родители

- усвоени са знания за преодоляване на негативни прояви 

Групата „ Четене и драматизация на приказки“ беше с ръководител Ем. Йорданова.

Участници в дейността бяха ученици от 1-2 клас, вкл. от етническите малцинства. Беше сключен граждански договор с учител. Ръководителят представи учебна програма. Бяха осигурени необходимите учебни материали.

Дейността се  изпълни съгласно утвърдената от ръководителя на проекта и директор на СУ програма и одобрени месечни графици.

По време на занятията с участниците се  четоха и обсъждаха  приказки в три направления: за сътворяване на света и за произхода на народите, приказки от България; приказки от цял свят. В оборудват компютърен кабинет бяха гледани версии на драматизирани приказки. Участниците имаха възможност да участват при избора на любима приказка от световен автор, която  подготвиха и представиха пред родители и съучениците си. 

Родителите  се включиха при изработване на декорите за драматизациите   При представяне на драматизациите беше използвана озвучителната техника на СУ " Асен Златаров".

По време на част от занятията учениците  рисуваха любими приказни герои.

Ръководителят прилагаше интересни методи на работа: художествено четене на приказки, четене от учениците по роли, обсъждане и анализ на постъпките на героите, рисуване на любим герои; представяне на видеопокази и филми на любими приказки и др.

Ръководителят на  проекта е осъществил мониторинг 

Постигнати се заложените цели:

- създадени бяха  условия за формиране на толерантно отношение към различните.

- Учениците се  запознаха с произхода на отделните народи.

- учениците могат да определят еднаквостите и различията отделните народи и култури.

- Постигна се емоционална удовлетвореност у учениците и родителите от публичните изяви

Постигната са следните резултати:

- Усъвършенствана  е четивната техника.

- Усвоено е четене с разбиране.

- Изградена е положителна нагласа у учениците за приемане на различните.

- Формирани умения за откриване на положителни и отрицателни качества у хората.

- Създадени положителни нагласи у учениците.

- Представени са  три драматизации пред родителите

 В групата „ Аз –самооценителят“ се включиха ученици от 7-8 клас с ръководител Йорданка Николова.

Дейността беше  организирана с цел  усвояване на социални знания и умения за личността, самооценка и формиране на чувство за идентичност и толерантно отношение към индивидуалните  и културни различия. В подготвителния период бяха запознати родителите с проекта и те подписаха заявления за даване съгласие децата им да участват в тази дейност. Беше сключен граждански договор с учител, който има опит при използване на интерактивни методи на работа с учениците. При подготовката на учебната програма бяха анкетирани учениците, което допринесе за определяне на темите за работа в групата. Директорът е утвърдил учебната програма и график на занятията за целия срок на изпълнение на дейността. Бяха осигурени необходимите учебни материали за работа на групата

Занятията се провеждаха по 2 учебни часа. Бяха разгледани темите: какъв човек съм и какъв искам да бъда; как да придобия чувство за идентичност и собствена стойност; различията около нас, как да ги приемаме и подкрепяме; толерантност, търпение, уважение към другите, как да ги разбираме; трудностите, с които не мога да се справя; създаване на правила за  съвместен живот в класа и насърчаване на ученическото самоуправление.

Усвоените знания учениците демонстрираха при организирания ден на ученическото самоуправление. Ръководителят на проекта е провел мониторинг за проучване мнението на учениците  за степента  им на удовлетвореност от участието си в тази дейност.

Родители - доброволци са участвали в занятията при някои то тематичните дискусии

При работата с групата са прилагани интерактивни методи: презентации, дискусии, дидактически игри, работа в малки групи.

При изпълнение на дейността са постигнати очакваните резултати/

- Учениците са усвоили  знания и умения за личностна самооценка,. 

-  Подобрени  са междуличностните отношения. 

-  Подобрена е комуникацията между ученици и учители.

-  Организиран е " Ден на ученическото самоуправление".

              -  Учениците са мотивирани и готови да  продължат образованието си.

   В групата „ Проучване бита , културата и традиционните занаяти“ с ръководител с ръководител г-жа Зоя Фашева са включиха   учениците от 3- 4 клас.

Ръководителят на групата  подготви учебна програма, която беше утвърдена от директора на училището - ръководител на проекта.

В дейността участваха 10 ученици от 3- 4 клас, обединени в една група Групата провеждаше занятия по 2 учебни часа седмично по утвърден график.

В процеса на работа с учениците  бяха запознати с бита, културните традиции и занаятите от миналото на местното населени.  Бяха събрани рецепти за ястия, снимки и други материали, илюстриращи бита и традициите на населението в миналото и сега. Записаха се спомени от историята и развитието на село Гиген и околните села, в които живеят ученици, обучавани в СУ " Асен Златаров". С помощта на бабите и майките бяха приготвени традиционни ястия в стола на училището беше подредена кулинарна изложба. 

Участниците представиха местни обичаи пред родители и съученици. Изработиха мартенички и сурвачки. 

Изпълнението на дейността е допринесла  за изпълнение на целта да се съхрани и развие културната идентичност на децата  чрез проучване на бита, културата и местните занаяти на  етнически групи от населението в родния край; да се формира положително отношение и да се създадат трудови навици;  да се  развие екипната работа

Постигнати са следните резултати:

- учениците повишиха  знанията за бита, културата и традиционните занаяти на етносите в България;

-  записаха  рецепти, по които изработиха  ястия;

- събраха снимки за обичаите на етносите;

- намалиха се безпричинните отсъствия на учениците;

- 4 родители  участваха в помощ на учениците и ръководителя на групата.

През месеците юни, юли и август в групата „ Лятна академия“ се включиха ученици от 1-3 и 4- 6 клас. Те бяха разпределени в две групи с ръководители г-жа Валентина Николова и г-жа Мирослава Николова.

 Сключен беше договор за комплексна услуга с фирма " Спарк 2012 " ЕООД за организиране на двудневна екскурзия до гр. Враца, Вършеци ипещерата " Леденика". Договор за доставка на сандвичи и минерална вода с фирмата " Луки" ЕООД. Беше изготвена заповед за заместник на директора, който трябваше да осъществи контрол при подготовката на документите за екскурзията. Всички родители подписаха декларации за съгласие за пътуване на учениците. Беше изготвен инструктаж за пътуването. Беше издадена заповед за ръководител на екскурзията, който изготви пълния пакет за пътуването: декларации за съгласие, инструктаж за учениците, план за провеждане на екскурзията.  

 Сключиха се граждански договори с учители за работа с двете групи. Те подготвиха учебни програми, които бяха утвърдени от директора на СУ. Осигуриха се необходимите материали за занимания с учениците

С всяка група се проведоха занимания в рамките на по 5 дни като се организираха спортни игри  и състезания на открито: футбол, народна топка, теглене на въже. Проведоха се тихи занимателни игри:  шах, тенис на маса, редене на пъзели. Имаше занимания по изобразително и приложно изкуство. Учениците рисуваха върху стъкло с водни бои, изработиха изделия от хартия. Учениците участваха в поход до античния град" Улпия Ескус". Заедно с родители почистиха брега на река Дунав, поддържаха зелените площи в  двора на училището.

Организира се двудневна екскурзия до  град Враца, Вършец и пещерата "Леденика". При подготовката на групата и осъществяване на пътуването са спазени всички изисквания на Наредбата за детски и ученически туристически пътувания и противоепидемичините мерки за Covid 19. Фирма " Спарк 2012" ЕООД изпълни всички поети ангажименти

Дейността е иновативна и се изпълни за първи път в СУ " Асен Златаров".

Изпълнена е целта на дейността и се постигнаха планираните резултати. Осмисли се свободното време на учениците. Създадоха се  условия за толерантно отношение към другите чрез включването на ученици от различни етнически групи в дейности с интеграционен характер за опознаване на историческото, културното и природно богатство на родината и опазване на природата. Укрепна приятелството между ученици от различни социални и етнически групи.; Развиха се  уменията за работа в екип. Почисти се брегът на река Дунав около с. Гиген

Създаде се филм за представяне на иновативна практика за осмисляне свободното време на учениците през летните месеци

По време на заниманията нямаше отсъстващи ученици.

Всички предвидени дейности бяха изпълнени отговорно и в срок.

Благодарение на спечеления проект и съдействието от ЦОИДУЕМ се обогатиха представите на учениците, осмисли се свободното им време, разшириха представите си за историческото, природно и културно наследство не само на родния край, но и на родината ни.

Добре е да има повече такива проекти, които да ангажират деца, за да се изграждат като отговорни млади хора.

НИКОЛИНА МАРКОВА

Директор на СУ „ Асен Златаров” с. Гиген

Проектът „С поглед към бъдещето”, Договор: № БС33.20-1-012/22.10.2021г. се осъществява с финансовата подкрепа на Центъра за образователна интеграция на децата и учениците от етническите малцинства /ЦОИДУЕМ/, Конкурсна процедура 33.20-2021,  Приоритет 1 

